Qu’estimaue fòrça eth laurador ara sua hemna, e enquia e tot li perdonaue era pegaria d’auer-li balhat quate hilhes e cap hilh que l’ajudèsse ena sua faena; que non estimaue mens as quate hilhes, uns angels de Diu, que se passauen eth dia cantant e cosent ena pòrta dera barraca, e a viatges se calauen en camp entà descansar un shinhau ara sua prauba mair; mès era passion suprèma der oncle Capèth, er amor des sòns amors, èren aqueres tèrres, que sus eres auie passat monotòna e silenciosa era istòria dera sua familha.